[{"text_idx": "#000002", "text": "En la Jagelona Biblioteko en Krakovo g\u0302is la finaj tagoj de marto dau\u0306ras ekspozicio de manuskriptoj kaj la unuaj poezivolumetoj de Wis\u0142awa Szymborska titolita \u201eLa g\u0302ojo verki\u201d. Trovig\u0302as en g\u0302i ankau\u0306 la poeziaj\u0302oj de Szymborska en la tradukoj en la c\u0302inan, anglan, italan, portugalan, svedan kaj serban lingvojn. La ekspozicio estas des pli interesa, ke la Nobel-premiitino ne traktis siajn manuskriptojn kun pietismo. Entute konservig\u0302is malmultaj, c\u0302ar kutime post la finpoluro s\u0302i forigadis la pli fruajn notojn, iuj estis origine tajpitaj, kelkajn savis s\u0302ia eksedzo eltirante el balaaj\u0302ujo. Rigardante la manuskriptojn de Szymborska eblas spuri ne sole s\u0302ian skribmanieron, sed ankau\u0306 la c\u0302iutagan vivon de la poetino. Videblig\u0302as sur ili postsignoj de la kafotaso, truetoj post ardanta cigaredo, financaj notoj. La vizitantoj havas la eblecon kompari la presitan formon de s\u0302iaj poeziaj\u0302oj kun iliaj manuskriptoj en la vitros\u0302arnko. C\u0302iuj klarigoj en la ekspozicio estis presitaj kun la uzo de la prestipo \u201eSzymborska\u201d el 2014. Parto de la manuskriptoj de Szymborska estas bitigita kaj rigardebla en la Jagelona Bita Biblioteko kaj en la Bita Nacia Biblioteko Polona."}, {"text_idx": "#000004", "text": "Konservu mian nomon, retpos\u0302tan adreson, kaj ttt-ejon en tiu c\u0302i foliumilo por miaj postaj komentoj."}]